
PRAEFATIO. 


lectiones  pathologiae  et  therapiae,  praesertim  autem  mate- 
riae medicae  rae  ad  eam  vanam  sententiam  adduxerant,  nullum 
esse  morbum,  qui  curationi  rationali,  remediis  specificis  ad- 
hibitis, resistere  posset.  Sed  quum  in  litteris  diutius  versa- 
rer, veritas  in  lucem  prodiit  ^ atque  omnes  illusiones  opinio- 
nesque depulit,  quas  collocaveram  in  multis  remediis  gravis- 
simis. Nam  primis  iam  temporibus,  quum  theoreticas  scien- 
tias ad  praxim  applicare  coepissem , forte  accidit,  ut  morbum 
attendere  possem  , qui  omnibus  remediis  exhaustis,  quamvis 
medici  quam  maxime  curavissent , pessimum  exitum  haberet. 
Maximo  dolore  affectus  sum , quum  viderem  observaremque 
malum  illud  — Nomam  puto  — initio  tam  exiguum  atque 
inane,  diligentissimae  curae  et  sagacissimae  omnium  rerum 
observationi , remediis  celeberrimis  repugnare  et  rapidissima 
atque  invicta  velocitate  latius  atque  altius  serpere,  terribiles- 
que  devaststiones  efficere  , quae  morte  sola  finiuntur.  Haec 
tristis  experientia  animum  meum  adduxit,  ut  non  solum  mor- 
bum illum  accuratius  tractarem,  sed  etiam  ut  ea,  quae  me- 
dici nostri  et  prioris  temporis  de  hoc  malo  cogitaverunt, 

itemque  remedia  rationesque  ad  illud  depellendum,  diligenter 
exquirerem.  Quod  mihi  proposui,  perfecisse  etiam  mihi  vide- 
or; atque  quum  academicis  studiis  finitis,  summi  medicinae 
honores  ut  in  me  conferrentur,  ex  antiquo  more  atque  prae- 
cepto aliquod  opusculum  mihi  scribendum  esset,  hisce  foliis 
composui,  quod  in  studiis  meis  cognovi  de  morbo,  qui  Noma 
Tocatur,  atque  illud  in  lucem  profero,  eosque  qui  has  pa- 
gellas legerint,  benigne  de  illis  ut  iudicent,  precor. 


Pauca  sunt  atque  valde  incerta,  quae  ex  antiquissimis 
temporibus  hoc  de  malo  ad  nostram  cognitionem  pervene- 
runt , quamobrem  multi  scriptores  hunc  morbum  antea  non 
fuisse  contenderunt,  verum  naturam,  quae  varietates  expetit, 
per  tempora  eum  creasse  , quippe  quum  prorsus  nihil  esset, 
quod  pro  certo  ad  illum  referri  posset,  nomine  enim  ,,noma‘^ 
(quod  nostro  quidem  tempore  omnes  fere  scriptores  ad  defi- 
niendum hunc  morbum  usurpant),  ubicunque  apud  veteres 
inveniretur , omnino  edax  ac  putridum  ulcus  in  quavis  cor- 
poris parte  significari.  Quae  opinio  prorsus  ut  vera  existi- 
metur, meo  quidem  iudicio  fieri  non  potest.  Verisimile  enim 
est  hunc  morbum  inter  eos  morbos  numerandum  esse , qui  a 
veteribus  partim  minoris  existimati  sunt,  partim  propter  falsam 
illorum  sententiam  subtilius  exquiri  non  potuerunt.  Quanto- 
pere autem  hoc  malum  postea  ab  viris  maiorem  corporis 
humani  cognitionem  desiderantibus  perscrutatum  sit,  nulla  re 
luculentius  perspicitur , quam  nominum  innumerabilis  fere 
multitudo,  quibus  hic  morbus  descriptus  est : cancer  aquati- 
cus, cancer  oris  infantum,  cancer  scorbuticus,  ulcus  noma,  la- 
brisulcium , stomacace  gangraenosa , gangraena  scorbutica, 
gangraena  gingivarum  , aphthae  serpentes  , malum  mortuum, 
necrosis  infantilis  ; Wangen  - und  Lippenbrand  , scrophulose 
Mundfaule,  Gurfel,  Todtenwurm,  scorbutisches  Mundgeschwiir  5 
Waterkanker,  Waterkraeft,  verrottende  Ulceratie,  corrosyvige 
Ulceratie  der  Kinder  Monden  (Batavi) ; Ulcere  malin  de  la 
bouche,  alfection  gangrfeneuse  de  la  bouche  particuli^re  aux 

enfants  (Franco-Galli) ; F^gar  (Hispani)  ; gangrenous  erosion 
of  the  clieeks  , cancer  of  the  inouth  (Angli)  ; Wurmkraefta, 
Vandkraeft,  Likmak,  Likmatken  (Dani  et  Suevi). 

Sed  ut  supra  vidimus  nostro  tempore  huic  morbo  prae- 
cipue est  nomen  j^noma,  nome“ , cuius  verbi  origo  est  vo^i^ 
i.  e,  pascuum^  non  ut  plerique  volunt  i.  e.  pastor. 

Si  quaerimus  , num  iam  veteres  hunc  morbum  noverint^ 
imprimis  num  Hippocrates  huius  mali  notitiam  habuerit,  pro 
certo  hoc  habere  non  possumus,  quamquam  saepissime  vofirj, 
^ofxai  verba  apud  eum  inveniuntur^  quorum  notio  autem  ulcus 
edax  in  universum  est , ex  quo  L.  Richter  concludere  vult, 
illud  malum  y quod  nos  „noma‘^  appellamus , ei  iam  natura 
fuisse.  Hoc  eodem  iure  Richter  contendere  potest,  quo  multi 
alii , qui  prout  necessitas  postulat , in  Hippocratis  operibus 
certas  rationes  invenire  sibi  videntur,  quibus  non  certas  opi- 
niones firmare  ac  tueri  student  Multo  certius  Wiegand  et 
Richter  contendi  posse  arbitrantur  Celsum  atque  Galenum 
de  hoc  morbo  iam  cogitasse , afferentes  Celsi  verba  in  libro 
„de  cancro  oris^‘ : Quod  si  puer  est , cui  id  incidit , specil- 
lum lana  involutum  in  medicamentum  demittendum  est  et 
super  ulcus  tenendum , ne  per  imprudentiam  adurentia  devo- 
ret. Et  si  dolor  in  gingivis  est,  moventurque  aliqui  dentes, 
reiici  eos  oportet,  nam  curationes  vehementer  impediunt.  Si 
nihil  medicamenta  proficiunt , ulcera  erunt  adurenda.  Quod 
tamen  in  labiis  ideo  non  est  necessarium  , quoniam  excidere 
commodius  est.  Et  id  quidem  aeque  adustum  atque  excisum, 
sine  ea  curatione,  quae  corpori  manu  adhibetur,  impleri  non 
potest.  Gingivarum  vero  ossa,  quae  hebetia  sunt,  in  perpe- 
tuum ustione  nudantur  , neque  enim  postea  caro  increscit;‘^ 
et  Galeni  locum,  ubi  de  ulceratione  sermo  est ; „Quando  tamen 
diuturnae  fiunt  ac  aegre  solubiles  (sc.  aphthae)  et  progressu  tem- 
poris putredinosum  quid  aquirunt , quod  a medicis  „nome‘S 
id  est  ulcus  depascens  appellatur. Praeterea  saepissime 
voce  „noraa^‘  utitur,  quod  ulcus  vorax,  praesertim  illud,  quod 

in  ore  invenitur,  significat  Wiegand  praeterea  laudat  verba 
Aretaei  Cappadocis , quae  autem  referenda  sunt  ad  ulcera 
scorbutica  , qua  de  causa  ex  his  verbis  nihil  colligi  potest 
Eadem  ratione  se  habent  loci  aliquot  Caelii  Aureliani , Aetii» 
Trallis  5 Pauli  de  Aegineta,  qui  ad  nihil  aliud,  quam  ad 
aphthas  gangraenosas  spectant.  Denique  scripta  medicorum 
Arabicorum  niliif  praebent,  quod  ad  nostrum  morbum  ulla  ex 
parte  pertinere  possit 

Primo  demum  initio  saeculi  septimi  decimi  certa  vestigia 
inveniuntur,  quae  ad  nostrum  malum  referenda  sunt  et  omnium 
scriptorum  consensu  primum  apud  medicos  Batavos.  Carolus 
Battus  libellum  scripsit : ,,Yan  de  corrosyvige  Ulceratien  in 
eetingheende  verottingke  der  Kinder  Monden,  die  der  ghemeene 
man  den  Canker  noemt.  In  hoc  opello  diserte  adumbrat  non 
solum  devastationes,  quas  hoc  malum  in  ore  atque  lingua 
excitat,  sed  etiam  accurate  et  initium  et  progressum  et  exitum 
eiusdem  morbi;  neque  deest  apud  cum  curatio.  Denique 
summopere  se  mirari  narrat,  quod  nemo  ante  se  hunc  morbum 
diligenter  descripserit,  utpote  quem  tam  frequenter  apparuisse, 
semperque  adhuc  apparere,  constet.  In  enarrando  hoc  malo 
eum  secutus  est  Cornelius  van  de  Voorde,  qui  primus  illud 
,,noma^^  sive  Waterkanker^^^  vocavit,  atque  is  ipse  curationem 
etiam  monstrat  suadetque,  qua  multos  liberos  sanaverit,  post 
quam  oris  partes  molles  valde  iam  devastatae  fuerint.  In 
perscrutando  hoc  morbo  iis  assentiuntur  Joh.  Muys,  van  der 
Wiel,  van  Ringh , Stephan  Blancard,  van  Swieten,  J.  van  Lil, 
qui  non  potuerunt,  quin  indolem  et  rem  illius  mali  accurate 
describerent. 

Inter  medicos  Germanos  primo  loco  nominandus  est  Hil- 
danus,  qui  in  pertractanda  noma  versatus  est ; quippe  qui  in 
opere  „de  catarrho  ad  gingivas^^  tres  enumeraverit  casus  de- 
vastatarum oris  partium  per  gangraenam,  morbum,  qui  a me- 
dicis Batavis  Waterkanker  nominatus  sit.  Eodem  modo  J. 
Dolaeus  refert,  nomam  se  invenisse  in  puero,  qui  variolis  sub- 

motis  in  hunc  morbum  inciderit,  qui  in  Batavia  „Waterkraeft^^ 
nominaretur;  ipse  autem  gangraenam  scorbuticam  nominat 
Kramero  quoque  (medicina  castrensis  chirurgica,  Niirnberg 
1740)  occassio  saepe  data  est  huius  morbi  observandi , quj 
in  observationibus  suis  eo  adductus  est,  ut  unguentum  aegy- 
tiacum  (oxymel  aeruginis)  optimum  remedium  ad  sanandum 
proponeret.  F.  Wendt  mentionem  huius  mali  facit,  nomam 
in  epidemia  scarlatinae  et  morbillorum,  qui  anno  1773  irrupe- 
runt, morbum  secundarium  perpetuum  fuisse.  Plura  edocuerunt 
F.  Fischer  et  Siebert , quorum  alter  primus  differentiam  inter 
stomacacen  et  nomam  statuit,  picturamque  reliquit,  in  qua 
nomae  devastationes  nobis  ante  oculos  proposuit.  Novissimo 
tempore  Klaatsch,  G.  Hesse,  Rust,  Henke,  Joerg,  G.  Richter, 
Reimann,  Wiegand,  L.  Richter  optime  meriti  sunt  de  exqui- 
rendo hoc  malo. 

Medicorum  Britannicorum  primus  Arnoldus  de  Boot  li- 
bellum de  noma  composuit  „de  labrosulcio  seu  cheilocace 
1649‘^  in  quo  refert,  in  Britannia  hoc  malum  interdum  ocur- 
rere  in  morem  epidemiae  et  solos  liberos  infra  annum  secun- 
dum et  quintum  opprimi  hoc  morbo,  cui  saepius  locus  sit  in 
superiore  oris  labio , quam  in  inferiore.  Underwood  malum 
nostrum  descripsit  nomine  „gangrenous  erosion  of  the  cheeks‘‘. 
Symmonds  comprobavit  ea,  quae  supra  laudati  experti  erant, 
addiditque  casus  aliquot,  ubi  noma  ex  morbillis  exorta  esset. 
Simile  protulit  J.  Howship.  Pearson  et  S.  Cooper  probant, 
quae  medici  ante  allata  de  natura  et  indole  huius  morbi  do- 
cuerunt et  ipsi  appellant  nomam  „mouth  cancer.‘^ 

Exstat  Gabrielis  Lund,  Suevi,  opellum,  in  quo  malum, 
quod  iam  Linne  nomam  vocasset,  dudum  sibi  notum  fuisse 
dicit.  * Eadem  ratione  P.  Bierchen  et  Olaf  Aerei  egerunt  de 
noma  atque  monuerunt , ne  illam  carcinomate  confunderemus* 

Franco-Galliae  medici  primum  anno  1699  publice  de  hoc 
morbo  disseruerunt  narrantes,  nomam  in  nosocomio  Parisiensi, 
quod  dicitnr  H6tel  de  Dieu,  devastationes  maxime  horribiles 

in  liberis  excitasse , quod  inprimis  Poupart  et  Saviard  dilucida 
referunt  Berthe  descripsit  nomam  nomine  "jjgangrfene  scor- 
butique  des  gencives  dans  les  enfants‘%  et  Jourdin  in 
hoc  morbo  inquirendo  etiam  versatus , praeceptis  HildanI, 
Wepferi  et  Saviardi  nisus  est  Chopart  quoque  et  Desault, 
quamquam  paucis  verbis,  nomam  commemorant.  Distinctiora 
ac  dilucidiora  praecepta  habemus  medicorum  Cliet  et  Rey, 
qui  caute  secernunt  nomam  a gangraena  scorbutica  gingivarum 
et  ab  aphthis  gangraenosis. 

Restat  ut  iam  afferam,  quae  Americani  medici  trans  mare 
nobis  nuntiaverunt  de  cancro  oris  infantum,  quos  inter  Coates  et 
M ’Clellan  eminent,  quorum  ille  narrat,  in  hoc  malo  inter  ducen- 
tos et  quadraginta  liberos  incidisse  uno  tempore  septuaginta  duos. 


SYMPTOMATOLOGIA. 


Plurimi  autores,  qui  hoc  terribile  malum  diligenter  trac- 
taverunt, atque  de  illo  accuratius  cogitaverunt  ad  unum  fere 
omnes  consentiunt , devastationi  partium  mollium  morbum 
universale  aut  brevioris  aut  longioris  temporis  praecedere, 
quem  plerumque  quidem  aperte  expressum,  nonnunquam  ta- 
men non  pervenire  ad  nostram  cognitionem , praesertim  quum 
noma  morbus  secundarius  exanthematum  febriumque  esset, 
quo  facto  nostrum  malum  subito  adesse,  atque  nullis  prodro- 
mis antecedentibus  devastiones  incipere.  In  hac  re  causam 
intelligo  , quare  nonnulli  medici  contenderunt,  illum  univer- 
salem morbum  nunquam  adesse , sed  malum  repente  per- 
magnum localibus  signis  in  conspectum  nostrum  venire.  Sed 
tamen  haec  opinio  iam  satis  criticis  explorationibus  et  magna 
experientia  refutata  est.  Non  dubito , quin  illi  solam  illam 
formam  nomae  viderint  , aut  tum  demum  in  auxilium  vocati 


sint,  quum  devastationes  iam  coepissent , quo  casu  minus  in 
prodromis  animum  adverterint 

Prodromi  huius  mali  sunt:  lassitudo,  depressio,  caput 
obtusum,  apathia,  insomnia;  appetitus  nimis  magnus  ciborum 
potuumque,  obtecta  lingua,  vomitus,  obstructio  alvi;  urina 
magna  spissitate  est  fusca  et  acie  partes  vicinas  facit  rubras, 
nonnuquam  etiam  ulceratas,  faeces  sunt  odore  specifico  in- 
structae ac  nigrae.  Huc  accedit  gemitus,  repentinus  clamor, 
taedium  ad  motiones  , tristitia.  Facies  collabitiir  atque  pal- 
lescit, oculi  subsidunt.  L.  Richter  vidisse  credit  rugas  cir- 
cum angulum  oris  existere , nonnunquam  etiam  tumores  oe- 
dematosos  oriri,  quae  signa  plerumque  celeriter  evanescerent. 
Aegrotus  emacescit , sanguinis  profluvia  ex  naribus  et  ore 
veniunt,  sudores  colliquativi  prorumpunt.  Pulsum  alii  nor- 
malem aut  celeriorem,  alii  parvum,  debilem  et  retardatum  esse 
contendunt.  Quae  signa  saepe  per  octo  vel  decem  dies  per- 
durant , tum  localia  phaenomena  apparent , stadium  devasta- 
tionis incipit,  quae  aut  ex  gingivis,  oris  labiis,  malis,  aut  ex 
lingua,  palatis,  tonsillis  inficiendis  initium  capit. 

Gingivae  si  sedes  mali  sunt,  miserrimus  infans  vehe- 
mentem pruritum  ibi  sentit,  qui  autem  celerrime  in  tumorem 
se  vertit , et  pressus  parvum  dolorem  efficit  atque  nonnun- 
quam tenuem  liquorem  secernit.  Tumor  rapide  crescit,  ru- 
bescit et  oleosum  adspectum  praebet.  Glandulae  salivalcs 
intumescunt , quarum  secretio  tenuis  ac  foetida  est.  Huic 
morbo  specialis  est  foetor  ex  ore , qui  malo  incipiente  statim 
adest,  atque  paullatim  tantum  in  modum  crescit,  ut  intole- 
rabilis et  cadaverosus  fiat.  Quem  odorem  L.  Richter  cum 
eo  comparat,  qui  nimio  hydrargyri  usu  nascitur,  et  Isnard- 
Cevoule  epm  foetore  carnis  ferinae,  vel  Ullmann  cum  cibis 
putrefactis,  qui  longum  per  tempus  inter  dentes  fuerunt.  Non 
multo  post  latere  tumefactae  gingivae  una  vel  duae  maculae 
oriuntur  fusco  vel  nigro  colore,  quae  primo  paullatim  supra 
cutem  eminent^  brevi  tempore  autem  crescunt  confluuntque 

et  ita  sorditlum  ac  subnigrum  ulcus  efticiimb  Partes  vicinae 
tumefactae  et  rubrae  sunt  atque  pressui  obsistunt.  Secretio 
salivae  tantum  adaucta  est,  ut  saliva  semper  effluat,  et  noctu 
praesertim  contra  voluntatem  partes  adiacentes  continuo  ma- 
defaciat. Celeriter  ulcus  crescit  partes  vicinas  compre- 
hendens; gingivae  afficiuntur,  ita  ut  dentes  exsoluti  facillimo 
emoveri  possint;  maxillae  periosteo  nudatae,  nigra  gelatinosa 
massa  obducuntur  et  sicut  cetera  davastantiir.  Disturbatio 
in  labia  et  malas  transfertur,  idqne  autore  Wiegandio , ulce- 
ratione, quum  haec  partes  tumescant,  indurescant  atque  ma- 
culas illas  nanciscantur,  et  ita  novum  ulcus  efficiant,  quod 
brevi  tempore  partes  molles  usque  ad  oculos  , frontem  et  ad 
fauces  destruat,  quo  efficiatur,  ut  cavum  oris  oculis  pate- 
at; aut  ut  L.  Richter  contendit,  gangraena  progreditur  de- 
vastatio, quum  partes  subito  tumefactae  atque  nigrefactae, 
decidant. 

Ex  labiis  si  disturbatio  profecta  erit,  tumor  ibi  nasce- 
tur, idque  eo  loco  primum  , ubi  devastatio  inceperit.  Qui 
tumor  colore  rubello  , durus,  oleosus  et  ardens  est.  Glan- 
dulae adauctae  , secretio  salivae  copiosa  et  ille  foetor  oris 
accedunt.  Mox  in  tunica  labii  mucosa,  plerumque  in  si- 
nistro oris  angulo  ^ quo  loco  tumor  durissimus  erat , parva 
et  cana  macula  aut  albicera  vesicula  surgit  cum  acumine 
parvulo  coniuncta.  Si  morbus  acutissimus  est,  vesicula  illa 
per  singulas^  horas  aperte  et  evidenter  crescit,  nigrescit  et 
saniosum  ac  foetidum  ulcus  aperitur,  quod  tanto  modo  de- 
vorat, ut  post  duos  vel  tres  dies,  tota  paene  facie  devastata, 
infans  colliquatione  moriatur.  Plerumque  accidit  ut  morbus 
minus  celeriter  progrediatur.  Vesicula  illa  albicera  paullatira 
nigrum  colorem  accipit,  et  compluribus  diebus  post  aperitur 
atque  tenuem  liquorem  emittit.  Ulcus  illud  sordidum  nasci- 
tur , quod  rubor  ambit ; odor  ex  ore  intolerabilis  accedit. 
Devastatio  progressa  partes  molles  adiacentes  corripit,  ita 
ut  efficiatur  foramen,  quod  ab  infantibus  ipsis  magno  pavore 

gangraenosas  partes  'avellentibus,  augetur.  Brevi  a labiis, 
malis  destructis,  ulcus  in  ossa  transfertur,  quorum  devas- 
tatio non  ut  Hesse  vult,  malacia  efficitur,  sed  necrosi.  Ita- 
que fit  ut  altera  parte  post  alteram  exstincta , morte  tandem 
terribile  malum  finiatur. 

Quod  ad  phaenomena  accidentia  attinet,  varia  ac  diversa 
sunt  , quam  morbus  ipse.  Autores  de  illis  minime  inter  se 
consentiunt ; modo  illa  plane  deesse  seu  vix  animadverti  posse^ 
modo  incipiente  modo  fervente  malo  oriri  dicuntur.  Tum 
cerebrum,  cor  atque  vasa  afficiuntur,  tum  aegrotus  sana 
mente,  afebrilis  usque  ad  mortem  est.  Frigora,  calidi  et  fri- 
gidi sudores,  dolores  vehementes,  oedema  pedum,  gangraenosae 
maculae  in  corporis  extremis  partibus,  omnia  sunt  sympto- 
mata, quae  nunc  adsunt,  nunc  desunt. 

Si  natura  vel  ars,  quod  raro  accidere  solet,  morbum 
devinciunt,  sanatio  incipit  his  phaenomenis;  tumor  crescere 
non  pergit,  sed  evanescit,  duritiem  et  oleosum  adspectum 
amittit ; foetor  oris  diminuitur,  secretio  salivae  parcior  et  me- 
lior fit.  Demarcationis  linea  partes  devastatas  circumdat 

et  ita  secernit  partes  morbo  affectas  ab  intactis;  gangraenosa 
discedunt  et  in  margine  pus  bonum  et  laudabile  exsistit. 
Granulationes  optimae  apparent,  et  quod  huius  est  morbi 
tam  copiosae,  ut  nonnunquam  tota  substantia  amissa  brev^ 
tempore  sarciatur,  saepius  tamen  deleta  ita  restituantur,  ut 
posteriore  tempore  operatione  adhibita,  deficientes  partes  facile 
suppleantur.  Neque  minus  valetudinis  universalis  perturba- 
tiones sine  crisi  conspicua  celerrime  evanescunt. 

NATURA  MORBI. 


Noma  solum  morbus  infantilis  aetatis  est,  qui  non  in- 
venitur, nisi  apud  infantes  duorum  vel  decem  annorum.  Lac- 
tentes nunquam  ab  illo  afficiuntur,  ita  ut  lac  matris  reme- 
dium specificum  contra  illud  malum  esse  videatur.  Casus 
quoque  nomae^  quos  medici  quidam  in  adultis  atque  in  ipsis 
senibus  invenisse  contendunt,  valde  sunt  dubitandi;  nam  illi 
alias  gangraenosas  formas  propter  similitudinem  cum  morbo, 
de  quo  disserimus,  confundisse  videntur. 

Sedes  ncmae  sunt  tunica  mucosa  cavitatis  orfs  et  qui- 
dem malarum,  labiorum,  externae  partis  gingivarum,  plerum- 
que magis  superioris,  quam  inferioris  maxillae,  interdum  quo- 
que tunica  mucosa  linguae , palati , tonsillarum  et  pharyngis. 
Primaria  tamen  sedes  nomae  est  in  oris  labiis,  neque  ullus 
autor  est,  qui  hanc  sententiam  exemplis  non  comprobare 
possit.  Hic  plerumque  sinister  angulus  focus  mali  esi , illo 
loco,  quo  tunica  mucosa  in  cutem  se  vertit  (Thompson). 
Alard  idem  contendit  adjicitque,  hoc  malum  ex  sinistro  oris 
angulo  profectum , ductum  Stenonianum  secutum , usque  ad 
ultimum  dentem  molarem  progredi , et  subito  in  inferiore 
linguae  margine  conspici.  Hiiter  (cf.  v.  Walther  et  v.  Graefe 
Jour.  B.  XIII) , qui  non  minus  sedem  in  labiis  esse  dicit, 
casum  quo  nomam  ex  carcinomate  labii  profectam  esse , re- 
fert , iure  ac  merito  contendere  sibi  videtur  carcinoma  in 
adultis  idem  esse  atque  nomam  in  infantibus.  Rarissimum 
accidere  putamus,  ut  noma  in  genitalibus  puellarum  non 
adultarum  exsistat,  quo  casu  ab  altero  labio  pudendi  minore 
orta,  partes  adiacentes  devastare  dicitur. 

Quum  de  nomine,  symptomatis  ac  de  sede  huius  morbi 
autores  inter  se  jam  discrepent,  tamen  major  est  eorum  dif- 
ferentia de  natura  mali  et  indole , de  quibus  usque  ad  ho- 

dienuim  diem  certatur*  Saviard  sanguinem  gingivarum  acie 
scorbuti  fermentare  et  putredinem  efficere,  putat  Pechlin 
contendit,  acie  caustica  scorbuti,  quae  primum  in  glandulis 
oris  appareat , gingivas , palatum , maxillas  affici.  Mu}^s, 
quod  illo  tempore  plurimum  valebat  et  postea  non  minus 
aestimabatur^  ita  narrat:  In  sanguine,  inquit,  humor  acido- 
corrosivus , qui  sa!  volatile  perdit,  fibras  dissolvit,  nigrum 
ulcus  gignit,  ex  quo  ammonium  elabitur.  Bidloo  opinionem 
defendit,  nomam  hydatidibus  emanare,  quarum  nucleus  vas 
lymphaticum  sit,  membranas  hydatidum  paullatim  densari, 
ijiflammari,  deinde  in  malignum  illud  ulcus  transire.  .Anto- 
nius de  Ilaen  affirmat,  aeris  accessu  atque  affluente  saliva 
et  quantitate  et  qualitate  mutata , gingivas  propter  humidum 
et  calidum  ejus  situm,  facile  inflammari  atque  gangraenam 
dissolutionem  nasci.  Plurimi  autores  opinionem  tuentur,  nostrum 
malum  ejusdem  naturae  esse  ac  scorbu tum,  quamquam  ma- 
iore eius  gradu  ; alii  nomam  inter  stomacacen,  alii  inter  m a- 
lacias  numerant,  et  gastromalaciae  eam  similem  esse  credunt. 

Quod  attinet  ad  hanc  sententiam,  quam  imperimis  Hesse 
et  Kiaatsch  defendunt , illa  est  rejicienda  his  de  causis.  Li- 
nea illa  demarcationis  maximi  est  momenti,  quae  partes  de- 
vastatas circumdat  et  finit,  si  morbus  frangitur,  quod  sig- 
num in  gangraena  tantum  conspicitur,  nunquam  in  malaciis. 
Si  causa  nomae  esset  malacia  ossa  quoque  malacia  afficeren- 
tur, non  autem  partes  molles  gangraenosam  suam  naturam  in 
ossa  transferrent.  Hesse  contendit  nomam  esse  exemplum, 
qua  via  natura  malaciam  sanet,  atque  eam  opinionem  infir* 
mare,  malaciam  ex  inflammatione  prodire,  nam  tumorem  ac 
ruborem  hic  tantum  demonstrare,  quomodo  natura  devastatio- 
nem depellere  studeat , deinde  sententiam  suam  comprobare 
morbum  subito  incipientem,  rapidum  progressum,  parvos  do- 
lores, exitum  plerumque  letalem.  Omnia  Hesse  apportavit, 
quibus  opinionem  suam  confirmare  credit,  sed  tamen  modum 
excessisse  videtur.  Inflammatio,  quae  forsitan  Hesse  non 

observavit,  nostro  malo  semper  antecedit,  immo  haec  ipsa 
medicos  peritos  in  morbi  diagnosi  ducit , et  Iere  omnes  eam 
adfuisse  referunt*  Nos  autem  hic  nec  affirmaie  nec  refellere 
volumus,  num  quoque  in  malaciis  maximi  momenti  sit  inflam- 
matio. Si  etiam  natura  his  phaenomenis  sanationem  incipere 

studet,  re  vera  malos  habet  successus,  pauci  enim  casus, 
quos  sola  natura  curavit,  enumerari  posse  mihi  vedentur. 
Exitus  idcirco  plerumque  letalis  est,  quod  praesertim  debiles 
ac  valetudine  infirma  infantes  a noma  corripiuntur,  atque  tunc 
demum  medicus  in  auxilium  vocatur,  quum  malum  late  pro- 
gressum est  et  colliquationis  phaenomena  aperta  adsunt.  Porro 
nulla  in  malacia  tantus  et  specialis  foetor  invenitur,  quantus 
in  noma. 

Ut  ad  alteram  opinionem  transeamus, nomam  idem  esse, 
quod  stomacacen  , haec  sententia  ob  eam  rem  mihi  orta  esse 
videtur,  quod  symptomata  utriusque  mali  initio  inter  se  sunt 
simillima.  Utriusque  est  morbi  odor  foetidus , secretio  co- 
piosa, tumores,  et  si  stomacace  acuta,  rapida  etiam  devasta- 
tio exulcerans  et  gangraenosa,  uterque  in  humi  dis  et  madidis 
locis  inveniri  solet.  Sed  morbi  multum  inter  se  differunt. 
Stomacace  homines  cuiusque  aetatis , cuiusque  sexus , cuius- 
libet conditionis  promiscue  affligit,  infantes  et  firmos  et  de- 
biles atque  ipsos  lactentes.  Stomacace  plurimis  oris  partibus 
simul  exsistit,  multae  vesiculae  nascuntur,  quae  dolorem  ex- 
citant et  cedunt  ulceri,  quod  spongioso  fundo  tactu  non  mi- 
nus indolescit.  Sanatio  fit  spontanea  saepissime  medico  ipso 
non  adhibito.  Noma  autem  morbum  se  praebet  devastatione 
et  decursu  rapido,  exitu  medico  non  convocato,  semper  letali. 
Praeterea  morbus  noster  ab  una  tantum  oris  parte  proficis- 
citur aut  ab  gingivis , aut  ab  interiore  malae  parte , aut  ex 
labiis;  plurimum  quoque  una  tantum  vesicula  tactu  minus 
indolescens,  adest.  Accedit  foetor  ille  specialis,  secretio  foe- 
tida et  saniosa.  Nunquam  noma  lactentes  aut  adultos  corripit, 
sed  infantes  illius  aetatis,  quam  supra  iam  diximus  , maxima 

vehementia  comprehendit ; firmi  liberi , prosperis  conditioni- 
bus viventes,  nunquam  ab  ea  afficiuntur* 

Quod  ad  aliam  opinionem,  nomam  esse  scorbutum,  vel 
gangraenam  scorbuticam  (Saviard,  Dolaeus,  G.  Richter,  Che- 
tius)  attinet,  huic  multa  obiici  possunt.  Isnard-Cevoule  re- 
fert, in  casibus,  quos  ipse  observasset,  nomam  nunquam  or- 
tam esse  ex  gingivis  vel  ex  scorbutico  statu,  in  cuius  ultimo 
stadio  gangraenam  tantum  exsistere  posse,  sed  devastationem 
in  labiis  natam  in  gingivis  progressam  esse.  Fischer,  Klaatsch, 
L.  Richter  eandem  defendunt  sententiam , nomam  non  esse 
scorbutum  , atque  id  praecipue  ad  comprobandam  opinionem 
afferunt,  illis  temporibus  , quum  maligna  vehementia  scorbu- 
tus  grassaverit,  nomam  nunquam  inventam  esse.  Hi  quoque 
adiiciunt,  eos  liberos,  quos  noma  affectos  viderint,  scorbutica 
dispositione  haud  quaquam  fuisse.  Cuius  dispositionis  signa 
sunt  canus  faciei  calor , caerulei  circum  oculos  margines, 
maculae  caeruleae  minimo  pressu  nascentes , sordidi  dentes, 
gingivae  facile  cruentantes , faeces  cum  tenui  nigroque 
sanguine  mixtae , dolores , genua  rigida , oedema , pe- 
techiae  atque  sugillationes.  Scorbutus  brevi  tempore  nun- 
quam tantas  devastationes  mollium  oris  partium  atque  ossium 
efficit,  e contrario  habet  decursum  chronicum.  Ulcera  scor- 
butica, quae  omnibus  corporis  partibus  se  ostendunt,  fundum 
habent  sanguine  coagulato  ac  sordido  obtectum , caeruleos 
atque  laxos  margines  nimio  tactu  sanguinem  profundentes, 
et  quod  ad  formas  spectat,  sunt  diversa  et  in  casibus  tantum 
acutis  in  interiore  se  vertunt  ossaque  afficiunt.  Porro  quum 
in  noma  remedia  antiscorbutica  dare  vellemus,  haec  si  morbi 
Udem  essent,  eandem  vira  habere  necesse  esset,  sed  illa  re- 
media nihil  sunt  contra  nomam  et  dantur  sine  effectu. 

L.  Richter  multis  ac  diversis  nomae  causis  commotus, 
tria  huius  morbi  genera  numerat,  quae  sunt: 

a.  Noma  scorbutica,  quam  formam  morbi  saepissime  in- 
venire credit.  Postquam  huic  malo  longum  per  tempus  scor- 

buticae  diatheseos  signa  praecesserunt , devastatio  primum 
semper  in  gingivis  sese  ostendit,  atque  inter  commutationes, 
quas  supra  iam  commemoravimus,  in  alias  oris  partes  transit. 

b.  Noma  gastrica,  quae  forma  rarissime  in  conspectum 
venit.  Symptomata  sunt  gastricae  naturae : fastidium , ob- 
tecta lingua,  nausea,  vomitus,  diarrhoea,  quae  cum  obstruc- 
tione variat.  Valetudo  universalis  primo  minus  affecta  est, 
immo  in  malum  tunc  demum  animus  convertit,  quum  devas- 
tatio iam  incepta  sit,  quae  plerumque  ab  interiore  malae 
parte  initium  capere  dicitur. 

c.  Noma  metastatica,  quam  formam  post  illam  scorbu- 
ticam saepissime  in  conspectu  esse,  atque  ex  acutis  praeteri- 
tis exanthematis  nasci  credit , quae  vel  in  progressu  oppres- 
sae sint,  vel  irregulariter  decurerint.  Prodromi  plane  deesse 
dicuntur,  valetudo  universalis  haud  multum  perturbata;  mor- 
bus, quasi  afflatus,  in  mollibus  oris  partibus  adest  et  certum 
locum  non  tenet.  In  profundo  tumor  parvus,  durus,  non 
dolorosus  oritur,  qui  in  superficie  locum  rubrum  ostendit, 
qui  celeriter  in  subnigrum  colorem  transit,  augetur  et  devas- 
tationi gangraenosae  cedit. 

Num  haec  quoque  divisio  ommino  sit  admittenda,  non 
secernamus ; casus  enim  sunt  noti , qui  propter  proprietatem 
illis  tribus  generibus  adnumerari  non  possunt.  Quae  quum 
ita  sint,  Wiegand  recte  dicere  videtur,  eodem  iure  nomam 
scrophulosam,  syphiliticam  atque  rhachiticara  sumi  posse. 

Plurimi  autores  dubitant , an  noma  inter  contagiosos 
morbos  numerari  possit,  et  ii  imprimis,  quibus  erat  occasio 
multos  nomae  casus  videndi.  Siebert  quidem  casum  comme- 
morat, eodem  tempore  duos  infantes,  sed  diversis  conclavibus 
in  morbum  nostrum  incidisse , tamen  contagium  probare  non 
conatus  est.  Neque  in  hac  re  is  casus  quidquam  demons- 
trat quem  Coates  narrat,  qui  uno  tempore  inter  ducentos  et 
quadraginta  liberos,  hoc  morbo  septuaginta  correptos  esse 
vidit,  hoc  enim  accidit  in  orphano,  quod  talem  situra  habe- 

bat,  ut  continuo  telluricae  ac  atmosphericae  causiie  devasta- 
tiones efficere  possent,  quae  semper  permanentes  in  tanto 
liberorum  numero  facillime  septuaginta  huic  morbo  obnoxios 
reperiebant,  quum  malum  semel  ortum  esset.  Tempus  in 
quo  morbus  decurritur,  prorsus  est  diversum ; acutum  si  ma- 
lum est,  quinque  vel  sex  diebus  finitur,  in  aliis  casibus  uon- 
nullas  hebdomades  perdurare  potest. 

Ex  his , quae  exposuimus  , intelligi  posse  mihi  videtur? 
opiniones  de  nomae  ratione  ac  natura  plane  diversas  et  fines 
huius  morbi  esse  incertos.  Non  dubito,  quin  vera  sit  eorum 
opinio  , qui  contendunt , nomam  esse  gangraenam  ex  inflam- 
matione progressam , statu  morboso  plerumque  provocatam! 
Quamquam  microscopiae  desunt  observationes,  tamen  optimo 
iure  defendere  possumus  , in  sanguine  partes  aquosas  prae- 
valere et  fibrinosas  minutas  esse,  quibus  rebus  vim  plasticam 
repressam  esse. 


AETIOLOGIA. 


Nunquam  medici  occasionem  praetermiserunt , quum 
plurimum  naturam , tum  causas , quae  nomam  excitare  pos- 
sint, cognoscendi.  Quamquam  autem  studuerunt , plurima 
tamen,  quae  contulerunt,  hypothesis  est  habenda.  Confiten- 
dum enim  est,  ex  illis  parum  comprobari  posse;  quae  alii 
affirmant,  alii  refutantur  non  solum,  sed  contraria  etiam  con- 
tendunt, ita  ut  in  nihilo  consentiant.  Eas  autem  res,  in  qui- 
bus illi  eiusdem  opinionis  sunt,  attulisse  mihi  videor. 

Quum  noma  morbus  infantilis  aetatis  sine  discrimine 
sexus  sit,  infantes  praesertim  irritabilis,  laxae,  viribus  morbo- 
sis debilitatae  constitutionis  huic  malo  valde  sunt  obnoxii. 
Liberi  macidi  flavis  crinibus,  pallido  colore,  caeruleis  et  lan- 
guidis oculis,  glandulis  tumefactis,  abdomine  extenso,  nasu 

labiisque  crassis , facile  a noma  afficiuntur  ^ maxime  quum 
alimenta  mala  et  inapta  adveniant.  Huc  accedunt  causae 
locales  et  climaticae.  Quae  quum  ita  sint,  nomam  plerum- 
que invenimus  in  pauperibus , qui  in  angustis , humidis  et 
sordidis  domiciliis , aere  et  luce  egentibus,  habitant  Vestes 
sordidae,  modus  deficiens , usus  nimius  casei , carnis  adiposi 
piscium  (Lund)  , mali  panis  non  satis  cocti,  aquae  immun- 
dae , cerevisiae  acidae , et  Blancardo  autore , nimius  usus 
fructuum  ficus  saepe  hoc  malum  provocant.  Inter  climaticas 
causas  referendae  sunt  regiones  frigidae,  humidae,  maribus 
et  paludibus  adiacentes , diluviis  expositae.  Quare  morbus 
saepissime  se  ostendit  in  Anglia , Dania,  Suevia  et  Batavia, 
ubi  tempore  verno  atque  autumnali  praesertim  tempestas  mo- 
bilis, nebulae  frigidae  procellas  maximas  excipiunt  Quae 
conditiones  etiam  infantibus  in  orphano  Philadelphiae  (Coa- 
tes),  quae  domus  non  procul  a palude  sita  erat,  tantam  per- 
niciem intulerunt.  Eaedem  causae  efficiebant,  ut  morbus  ille 
tam  crebro  in  nosocomio  , quod  nominatur  H6tel  de  Dieu 
(Poupart  et  Saviard) , et  in  illo  Lugduni  (Cliet)  prodiref. 
Neque  minus  in  magnis  ac  frequentibus  officinarum  urbibus, 
ubi  vitium  vitio  cedit , hoc  malum  idque  generum  pessimo- 
rum et  maxime  terribilium  invenimus.  Febres,  quae  qer  lon- 
gum tempus  saevientes , corpus  debilitaverant , saepissime 
sunt  caussae  nomae:  Febris  verminosa  (Underwood),  febris 
intermittens  (Muys,  Lund,  Coates),  febris  putrida  (Schneider), 
Typhus  (Buscb);  porro  sunt  causae  inflammationes  pectoris 
abdominisque  (Raimann),  encephalitis  (Marshall  Hali),  colli 
dolores  diuturni  et  continui,  ipsa  diarrhoea  chronica. 

Inter  occasionales  causas  sunt  gastricae  perturbationes 
magni  momenti  digestione  et  assimilafione  impedita  atque  mutata, 
quare  saepissime  illa  ulcera  oriuntur,  quae  nomae  tam  similia 
sunt,  stomacace  et  aphthae  gangraenosae.  Illis  causis  ad- 
numeranda  sunt  exanthemata  acuia,  quae  metastases  ut  ita 

dicam , in  molles  oris  partes  transeunt , et  nomam  acutae 

atque  teribilissimae  naturae  efficiunt.  F.  Wendt  refert  in 
epidemia  scarlatinae  morbillorumque  anni  1773  nomam  atro- 
cissimum  et  usitatissimum  morbum  secundarium  fuisse.  Si- 
miles casus  Howship , Fischer  aliique  narrant.  E variolis 
nostrum  malum  prodire  videbant  Dolaeus , van  Lil,  Baron. 
Gravissima  causa  autem  nomae  diathesis  scorbutica  esse  di- 
citur , et  unusquisque  autor  exemplis  hanc  rem  comprobare 
potest;  qua  propter  noma  in  illis  praesertim  locis  invenitur, 
ubi  scorbutus  adesse  solet , qua  propter  ipsa  confusio  cum 
scorbuto.  Nimius  quoque  usus  hydrargyri  causa  oecasiona- 
lis  huius  morbi  nonnullis  autoribus  esse  videtur.  Rust  com- 
memorat abusu  unguenti  hydrargyri  cinerei  mulierem  63  an- 
norum noma  esse  correptam , et  similibus  exemplis  hoc  con- 
firmant Luming,  Dieffenbach  et  Simon.  Marshall  Hali,  cum 
quo  communicat  Coates,  qui  certe  optimam  habuit  mali  ob- 
servandi occasionem,  oppugnant  sententiam  illorum,  dicentes 
inflammationem  et  ulcerationem  abusu  hydrargyri  progressam, 
utremque  gingivam  simul  corripere,  ulcera  ipsa  longe  alium 
conspectum  praebere  et  imprimis  foetorem  ex  ore  omnino 
alium  esse.  Coates  addit  secundum  suas  obervationes  hy- 
drargyrum  efficacissimum  esse  remedium  et  maxima  dosi 
morbum  saepe  fractum  esse.  Nam  tempus  quoque  dentitio- 
nis, quo  maxillae  et  gingivae  perturbatione  quadam  afficiun- 
tur, occasio  nomao  sit,  certum  haberi  non  potest. 


PROGNOSIS. 


Prognosis  nomae  semper  mala  haberi  debet;  quamquam 
enim  morbus , quem  dixi , non  perpetuo  ad  mortem  ducit, 
eiusque  devastationes  incurabiles  nominari  non  possunt,  ta- 
men ad  morbum  depellendum  medicus  adhibendus  est.  Qui 
quum  vulgo  tum  demum  advocetur,  quum  malum  velociter 

decurrens  maximas  destructiones  iam  efficit , et  valetudo  in- 
fantum^  valde  perturbata  est . malum  exitura  intrare  non  est 
mirandum.  Certe  fere  hic  exitus  seraper  impediri  potest,  si 
tum  medicus  adest,  quum  prodromi  conspiciuntur,  quo  stadio 
aptissima  curatione  morbus  subrepens  suffocari  potest  (cf. 
Bidloo,  van  Lil,  Lund,  Siebert,  Klaatsch,  Reimann).  Iramo 
vero  devastatio  incipiens  ossium  vel  singularum  partium  ex- 
foliatio nondum  nos  certos  facere  possunt,  infantem  esse 
morti  destinatum  et  ex  ea  re  neglecter  curare,  quoniam  etiam 
hoc  in  stadio  sanationis  exempla  non  pauca  exstant  (van  de 
Voorde,  van  Lil,  Saviard,  F.  Wendt).  Pessima  est  prognosis 
huius  morbi,  si  infantes  inopes  illo  malo  comprehenduntur , qui- 
bus non  solum  ipsa  omnino  necessaria  desunt,  sed  etiam  in  con- 
ditionibus vivunt,  quae  hunc  morbum  et  vocant  et  augent, 
quippef  quum  corpus  per  se  debilitatum  omni  re  egeat,  quae 
illud  ad  resistentiam  idoneum  faciat;  huc  accedit,  quod  con- 
tinuo agitantes  obnoxiae  influentiae  sive  lucis  sive  aeris  sive 
loci  non  semper  deviari  possunt.  Quanto  infantiliores  aegroti, 
si  lactentes  excipias  , tanto  maius  periculum,  et  propter  te- 
neram constitutionem  , minimam  energiam,  rapidum  virium 
lapsum,  et  propter  difficultatem  remediorum  sive  interne,  sive 
externe  adhibendorum,  quorum  effectus  ichore  ac  gangraenosis 
partibus  devoratis  non  solum  minuitur , sed  etiam  his  ipsis 
morbus  quasi  novum  victum  accipit. 

Noma  si  speciali  tumore  cum  rubore  coniunctum  ap- 
paret et  tum  aegrotus  a medico  tractatur  , multo  felicior 
prognosis  est,  quam  si  gangraenosa  destructio  iam  incipit.  Mala 
porro  prognosis  est,  si  malum  nostrum ^in  interiore  parte  ma- 
lae nascitur,  quod  remediorum  usui  magnum  impedimentum 
et  saepe  cum  trismo  coniunctum  est , quo  fit,  ut  noma  hic 
iam  maligna  irrepserit , priusquam  morbus  animadvertitur. 
Ex  exanthematis  et  febribus  noma  orta  est,  praecipue  ex  scar- 
latina morbillisque,  prognosis  semper  est  pessima,  quoniam 
haec  iion  tantum  periculosissima  forma  est,  sed  praesertim 

quoniam  prodromi  desunt  et  morbus  extemplo  toto  circuitu 
exstat.  Noma  ex  gastricis  perturbationibus  perfecta,  minus 
est  periculosa  , illa  ex  diathesi  scorbutica  peior  est  ad  pro- 
gnosin  ; quae  si  sporadice  se  ostendit,  lenior  et  facilior  est, 
quam  si  ingenio  endemico  se  manifestat. 


RATIO  MEDENDI. 


In  curanda  noma  de  prophylactica  curatione  cogitari 
non  potest,  quoniam  momenta  praedisponentia  et  occasionalia 
alienari  nequeunt.  Saepe  etiam  si  hunc  parvum  tumorem 
gingivarum  et  oris  labiorum , hanc  exiguam  athenicam  in- 
flanamationem  in  infantibus,  qui  iam  diutius  exanthematis  ac 
febribus  laborarunt,  adspicimus,  minime  cogitamus,  hoc  par- 
vum indicium  tanti  mali  esse  exordium.  Etsi  medico  ad 
quoslibet  morbos  animus  est  adhibendus,  qui  fortasse  ex  his 
affectis  partibus  oriri  possunt , tamen  excusari  potest,  si  ille 
initio  paullo  tardius  operatur , quoniam  rarissime  fit , ut 
noma  ipsa  ex  parvis  signis , quae  etiam  in  aliis  morbis 
inveniuntur , oriatur , si  autem  opinionis  est  in  singula  indi- 
vidua ad  hunc  tam  rarum  morbum  prohibendum  aliquid  fa- 
cere posse,  praecepta  ad  id  spectantia  certe  non  omittet. 

Quod  ad  internam  curationem  attinet  eam  , qui  nomam 
^ putant  merum  localem  morbum  , omnino  reiecerunt.  Sed 
quamquam  internis  remediis  noma  nunquam  curata  est,  sen- 
tentia L.  Richteri,  u^um  remediorum  , quae  dixi , ad  decur- 
sum vel  exitum  morbi  nostri  sine  ullo  momento  esse,  omnino 
est  repudianda,  Cura  enim  localis  semper  postulat  internam 
rationem,  partim  ut  organismus  novas  vires  ad  resistentiam 
accipiat,  partim  ut  obnoxiae  conditiones  antecedentes  ac  co- 
mitantes amoveri  possint.  Remedia  quidem  specifica  interna 
in  morbum  non  cognoscimus , sed  ea  quae  ad  mitiorem  et 

magis  mediocrem  decursum  spectant,  quam  plurima.  Omnino 
autem  hoc  malum , si  ex  gastricis  conditionibus  ortum  vel 
cum  iis  complicatum  , alia  remedia  postulat , quam  si  ex 
debilitantibus  influentiis  profectum.  Sordes  gastricae  si  ex- 
stant, remedia  evacuantia  sunt  in  loco,  et  quidem  emetica  vel 
laxantia:  ipecacuanha,  tartarus  stibiatus,  pulpa  tamarindorum, 
folia  sennae,  rheum,  calomel.  Remedia  antiscorbutica  mera 
data  sine  ulla  utilitate  sunt,  et  quum  supra  commemoratum, 
solum  in  usum  venerunt , quod  noma  habita  est  scorbutus. 
Si  debilitas  praevalet , methodus  roborans  praescriptus  est 
cum  remediis  nervino-tonicis  et  excitantibus.  Hic  maximi 
momenti  est  china  et  quidem  praeparata  facile  digestibilia, 
quae  sunt  infusum  chinae  frigide  praeparatum , extractum 
chinae  et  chininum  sulfuricum  ; porro  vinum , calamus,  casca- 
rilla,  ^Valeriana,  arnica,  angelica,  carduus  benedictus  j aether, 
moschus,  camphora , ammonium  carbonicum  , oleum  caieputi. 
Quibus  cura  remediis  coniuncta  et  mineralia  et  vegetabilia 
acida  danda  sunt:  acidum  citricum  et  phosphoricum , aqua 
oxymuriatica,  elixirium  acidum  Halleri  et  Dippelii , acidum 
muriaticum  dilutum.  Sudores  debilitantes,  diarrhoeae,  hae- 
morrhagiae si  conspiciuntur,  acida  diluta  usurpanda  sunt , et 
alumen,  catechu,  simaruba,  ratanhae,  rotulae  salviae,  china 
cum  opio,  colombo,  morphium.  Porro  etiam  clysmata  nu- 
trientia respicienda  sunt , quoniam  saepe  resolutiones  oris 
adsunt , quo  assumptio  remediorum  ciborumque  impeditur, 
aliter  quod  hac  re  devoratio  ichoris  prohibitur.  Diaeta  quo- 
que curationi  apta  esse  debet , nutriens,  coroborans  atque 
facilis  ad  concoquendum.  Balnea  calida,  si  fieri  potest  per 
diem,  non  sunt  negligenda. 

Curatio  externa  ad  sanationem  maximi  est  momenti. 
Sed  hoc  malum  tam  rapida  ac  voraciter  decurrens,  requirit 
non  minus  celeram  ac  validam  tractionem,  quum  morbus 
noster  facile  ad  illum  gradum  devastationis  venire  possit,  quo 
sanatio  non  iam  fieri  potest. 

Cauterium  actuale  primariam  sedem  habet  (Chopart,  De- 
sault,  Cevoiile , Baroti.)  Inter  omnia  enim  remedia  hoc  est 
efticacissimum  et  ante  omnia  destructiones  finire  potest,  et 
quod  nonnulli  autores  contendnnt,  unicum  efficax  medicamen 
est.  Ferrum  candens  , Cevoule  autore  , humores  partis  gan- 
graenosae in  vaporem  commutat  et  quidem  melius , quam 
omnia  medicamina  alia , et  vim  vitalem  systematis  vasorum 
expergefacit , et  excitat  hoc  modo  febrim  localem,  qua  via 
partes  mortales  a partibus  vitalibus  discernuntur  ; et  imprimis, 
quod  etiam  plurimi  concedunt , tunc  paene  semper  bonum 
exitum  provocandum  est,  quum  prima  vestigia  devastationis 
appareant , sin  autem  destructio  late  est  diffusa,  exitus  in 
dubio  est.  In  ferro  candente  applicando  non  tantum  super- 
ficies aegTotarum  partium  tingenda  est,  sed  ferrum  ita  est 
adhibendum,  ut  non  solum  partes  gangraenosae  destruantur, 
sed  etiam  integrae  apprehendantur  , quo  modo  demarcationis 
illa  linea  adducitur.  Saepe  autem  applicatio  difficilis  est, 
praecipue  tunc  si  noma  in  interna  malae  parte  oritur  , et  si 
non  omnia  gangraena  extinguuntur,  morbus  magis  magisque 
progreditur. 

Ad  cauterium  poteiitiale , ad  lapidem  infernalem , kali 
caustisum , butyrum  antiraonii,  quod  attinet , haec  remedia 
nihil  prosunt , tum  autem , si  ferro  candente  applicato  in 
margine  vulneris  imponuntur  , quum  aliquod  gangraenosi  re- 
liquum sit,  ut  etiam  hoc  removeatur. 

Aliud  porro  remedium  excisio  gangraenosarum  partium 
haberi  potest,  sed  minime  ita  ut  van  de  Voorde,  qui  forcipe 
tantum  gangraenosa  excidit , sed  scalpello  usque  in  sanum 
aggrediendum  est,  conferatur  Berthe,  Aerei,  Stellwagen,  quo- 
rum hic  eo  modo , quod  dixi , gangraenosa  removit  et  tum 
vulnus  suit,  quomodo  fit  in  operatione  labii  leporini,  deinde 
irroravit  vinculum  per  singulas  tres  horas  decocto  abrotoni 
cum  absinthio  et  aceto  , atque  curavit.  Neque  minus  Boyer 
consentit  addiditque  vulneribus  purefactis  spongias  in  aqua 

Rabelii,  conrimixta  alumine  irrovatas  esse  imponendas,  prae- 
tereaqne  aegroto  gargarisma  ex  acido  sulfurico  diluto  dandum. 

Scarificatio  (Bidloo  et  Saviard)  affectarum  partium  par- 
vam utilitatem  praebuit , neque  diutius  tentata  est ; idem  de 
hirudinibus  ac  de  cucurbitis  cruentis  dici  potest 

Multitudo  praeterea  remediorum  externorum  nominatur, 
ut  unguenta,  pulveres  et  gargarismata,  quorum  aliud  ab  alio 
laude  effertur. 

Wepfer  et  Lund  acido  sulfurico  diluto  malum  incipiens 
semper  inhibuisse  et  iam  latius  progressum  saepissime  cu- 
rasse contendunt 

Stellwagen,  Rust,  G.  Richter  , Da-ondi,  Kriikenberg  aci- 
dum muriaticum  dilutum  extracto  opii,  tinctura  myrrhae  et 
chinae  coniunctum  laudant^  cuius  remedii  effectum  alii  non 
concedunt. 

Van  Lil  commendat  gargarisma  ex  ammonio,  tinctura 
myrrhae,  spiritu  cochleariae  et  meile  rosata  paratum;  van 
de  Voorde  ex  radice  iridis  florentinae,  herba  marubii,  flor, 
hyperici , vino  albo,  tinctura  myrrhae  et  aloes;  Saviard  ex 
camphora,  alumine  et  ex  spiritu  frumeriti. 

Pearson  zincum  sulfuricum,  G.  Beriidt  calcariam  chlo- 
ratara  maximo  eventu  adhibuerunt. 

Novissimo  tempore  iterum  cuprum  in  usum  vocatur, 
cui  iam  Battus , van  de  Voorde  et  Muys  magnum  effectum 
tribuerunt  et  forma  quidem  unguenti  aegyptiaci.  Pearson 
etiam  et  Coates  cupro  sulfurico  utebantur,  quorum  hic  ita 
composuit  : 


I))  Cupr.  sulf.  3l 

Pulv.  rad.  chinae  5/^ 

Aq.  ddstill. 

MDS.  Es  ist  zweimal  des  Tages  das  Geschwiir 
darait  zu  betupfen. 

Thompson  balsamum  peruvianum  nominat  efficax  reme- 
dium , quo  non  rare  nomam  curasse  contendit.  Vogel  Ka- 
sanensis  (cf.  v.  Walthers  et  v.  Graefes  Journ.  B.  XIII.)  ar- 
ienicum  valde  laudat  hac  forma : 

iqH  Arsenici  alb.  3II 
Aloes 

Myrrhae  aa  3I 

solve  in  vino  alb.  libr.  I. 

MDS.  Charpie  damit  befeuchtet  ist  dreimal  des 
Tages  auf  das  Geschwiir  zu  legen. 

Klaatsch  et  Reimann  commendant  acidum  pyrolignosum, 
Busch  per  multos  annos  externe  et  interne  carbonem  adhi- 
buit^ quem  initio  morbi  datum  semper  et  in  secundo  stadio 
saepe  ad  bonum  eventum  perduxisse  contendit 


SECTIO  CADAVERUM. 


Cadaverum  sectiones  medici  plerumque  neglexerunt , et 
«i  fiebant , pauca  tantum  de  huius  morbi  natura  explicave- 
runt, quoniam  partim  nihil  abnorme  inveniebatur  , destructi- 
nesque  eaedem  erant^  quae  in  aliis  gangraenosis  ulceribus, 
partim  si  re  vera  proprium  aliquid  conspiciebatur,  omni  alio 
morbo  illud  potius  tribuendum  erat,  quam  nomae.  Commu- 
tationes autem  pathologicae , quae  ex  noma  ortae  putantur, 
hae  sunt: 

Infantium  corpora  noma  occisa , celeritate  et  specifico 
acerrimo  foetore  in  putredinem  transeunt,  sed  diu  illa  ca- 
lent et  valde  sunt  flexibilia.  Cutis  sordida  et  oleosa  con- 
spicitur , musculi  sunt  sanguinis  expertes.  Partes  affectae 
sunt  nigrae  solutaeque  in  sordidam  atque  saniosam  substan- 
tiam, quae  facillime  emoveri  potest. 

Adiacentes  partes  sunt  inflammatae  et  tumefactae.  Ossa 
'porro,  dentes  ac  maxillae , nudata  et  mollia  sunt,  atque  ni- 
gra firmo  adhaerente  massa  gelatinosa  obducta,  ab  ossibus 
etiam  partiunculae  alienari  possunt.  Cerebrum  saepe  nor- 
male, saepissime  commutationes  ostendit.  Membranae  cerebri 
«anguine  plenae  sunt,  atque  inter  diitam  matrem  et  arachnoi- 
deam saepe  serum  diffusum  usque  ad  uncias  sex  repertum 
est.  Wiegand  cerebri  substantiam  pulticulae  similem  con- 
spexit, gyros  totaliter  extinctosj  sinus  liquore  seroso  plenos ; 
in  abdomine  porro  bydatides,  glandulas  mesaraicas  tumefac- 
tas et  omnia  viscera  abdominalia  exsanguia.  Coates  Vidit 
ruborem  iflembranae  mucosae  tracti  intestinalis,  atque  hepar 
et  lien  tumidum.  Canstatt  vestigia  gangraenosa  in  pulmo- 
nibus , ventriculo  et  in  visceribus  se  reperisse  contendit  L. 
Richter  glandulas  mesaraicas  et  lymphaticas  tumore  et  in- 
flammatione correptas  vidit.  Sed  iam  supra  commemoratum, 
kaec  oiimia  autem  nihil  certi  secum  ducunt , quoniam  sae- 
pissime etiam  illa  in  corporibus  conspiciuntur , qnae  aliis 
morbis  succubuerunt.  * 


Vita. 


Olcmens  Augustus  Liedhegonery  Mei  catholicae  addictus,  natus 
sum  XYIII.  m,  Mart.  MDCCCXXIX  Guestphaliae  oppido  , cui  nomen 
est  Xeheim  , patre  BeruardO|  matre  Elisabeth|  e gente  CooppicUSp 

quam  superstitem  adhuc  pio  grato  que  animo  veneror.  !l^’imis  littera- 
rum elementis  domi  instructus,  tempore  autumnali  anni  MDCCCXXXXII 
Gymnasium  Arnsbergense  adii,  quod  per  septem  annos  auspiciis  di- 
rectoris Hoegg  frequentavi.  Tempore  autumnali  MDCCCIL  examine 
maturitatis  superato  ad  universitates  deinceps  me  contuli:  Herbipo- 
lim,  Monasterium,  Gryphiam,  Bonnam. 

Scholas  mihi  tradiderunt : HotTuianUi  SohorOFi  COUSSCU  j Hit- 

tcrf,  Earsch ; Hunefeld,  Tillberg,  Munter,  B.  Sohultze,  SI  Schul» 
tze,  Eichst^dt,  Haeckermann,  Pohl,  Laurer,  F.  SchultzOi  Hae- 
ser,  Bardeleben,  Berndt;  Eilian.  • 

Quibus  viris  omnibus  optime  de  me  meritis  gratias  quam  maxi* 
mas  ago. 


Tiiescs. 

1,  In  cura  nomae  remedia  externa  plus  ral(  ti/  (/.  '(.  ju  in- 

ter na. 

2,  In  ophthalmiis  acutis  arteriotomia  maximi  est  mo- 

menti, 

3,  Tracheotomia  in  angina  membranacea  est  reiicienda. 

4,  Simplicissima  in  chirurgia  vincula  sunt  optima, 

5,  Musica  in  remediorum  numero  habenda  est, 

6,  Locus  doloris  non  semper  locus  morbi. 

7,  Sectio  caesarea  non  ad  chirurgiam,  sed  ad  artem  ob- 

stetriciam  pertinet, 

8,  Docimasia  pulmonum  non  sufficit  ad  infanticidium 

dia  g noscendum. 

